ກອງປະຊຸມຕີລາຄາການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ IV ຄະນະພັກຮາກຖານຫ້ອງການແລະ ທິດທາງແຜນການໃນຕໍ່ໜ້າ
- Details
- Published on ພະຫັດ, 07 ທັນວາ 2017 09:45
ໃນຕອນເຊົ້າຂອງວັນທີ 5 ທັນວາ 2017 ຢູ່ທີ່ຫ້ອງປະຊຸມໃຫຍ່ເບີ 1 ກະຊວງ ຍທຂ ໄດ້ເປີດກອງປະຊຸມກາງສະໄໝ ສະຫຼຸບຕີລາຕາ ການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ IV ຂອງ ຄະນະພັກຮາກຖານ ຫ້ອງການກະຊວງ ໂຍທາທິການ ແລະ ຂົນສົ່ງ ໂດຍໃຫ້ກຽດເປັນປະທານຂອງ ສະຫາຍ ປອ. ບຸນຈັນ ສິນທະວົງ ກຳມະການສູນກາງພັກ, ເລຂາຄະນະພັກ ລັດຖະມົນຕີ ກະຊວງ ຍທຂ. ໃຫ້ກຽດເຂົ້າຮ່ວມມີຮອງເລຂາຄະນະພັກກະຊວງ, ເລຂາຄະນະພັກ ຮາກຖານຫ້ອງການ, ຮອງເລຂາຄະນະພັກຮາກຖານ, ຫົວໜ້າຫ້ອງການຄະນະພັກກະຊວງ, ຄະນະພັກຮາກຖານ, ຄະນະໜ່ວຍພັກຮາກຖານ, ບັນດາສະມາຊິກພັກຫ້ອງການ ແລະ ຄະນະໜ່ວຍບໍລິຫານງານແມ່ຍິງກະຊວງ ເຂົ້າຮ່ວມ ລວມທັງໝົດຈຳນວນ 47 ສະຫາຍ, ເປັນຍິງ 8 ສະຫາຍ.
ກອງປະຊຸມໄດ້ຮັບຟັງບົດສະຫຼຸບການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ IV 3 ປີ ແລະ ແຜນການ 2 ປີຕໍ່ໜ້າ ຈາກນັ້ນກອງປະຊຸມໄດ້ຮັບຟັງການໂອ້ລົມ ແລະ ໃຫ້ທິດຊີ້ນຳ ຂອງສະຫາຍ ປອ. ບຸນຈັນ ສິນທະວົງ ກຳມະການສູນ ກາງພັກ, ເລຂາຄະນະພັກກະຊວງ ລັດຖະມົນຕີ ກະຊວງ ຍທຂ. ໂດຍສະຫາຍໄດ້ເນັ້ນໜັກໃຫ້ເອົາໃຈໃສ່ເຮັດໜ້າ ທີ່ການເມືອງ ໜ້າທີ່ຮັບຜິດຊອບ ເອົາໃຈໃສ່ສຶກສາອົບຮົມໃຫ້ພະນັກງານສະມາຊິກພັກ ເສີມຂະຫຍາຍຈິດໃຈຮັກຊາດ ເອົາໃຈໃສ່ກ່ຽວກັບລະບອບວິທີເຮັດວຽກປັບປຸງກົນໄກລະບອບປະສານງານ ກັບບັນດາກົມກອງຕ່າງໆ ໃຫ້ສົມກັບວ່າ ເປັນໃຈກາງໃນການປະສານງານຂອງກະຊວງ ຍທຂ ນອກນີ້ຍັງໄດ້ຍ້ອງຍໍຊົມເຊີຍຍາມໃດຄະນະນຳຫ້ອງການ ກະຊວງ ທີ່ເປັນເສນາທິການທີ່ດີຕໍ່ຄະນະນຳກະຊວງຕະຫຼອດມາ.